Fascinerende snakk med romvesener
«Arrival» gir et betagende innblikk både i språkets makt og tidens underfundighet, når romvesener plutselig lander på jorden og ingen forstår hva de vil. 

Arrival 

Sjanger: Science Fiction. 
Nasjonalitet: USA 2016. 
Regi: 
Denis Villeneuve. 
Manus: 
Ted Chiang og Eric Heisserer. 
Skuespillere: Amy Adams, Jeremy Renner, Forest Whitaker m.fl. Lengde: 
1 time 56 min. 
Aldersgrense: 9 år. 

12 avlange, eggformede romskip dukker plutselig opp i 12 ulike land på kloden. 
Alle klør seg i hodet: hvor kommer de fra? 
Hva vil de? 
Er de snille eller slemme? 

Språkeksperten Louise Banks (Amy Adams) får i oppdrag fra USAs militære myndigheter å forsøke å forstå hva romvesenene om bord prøver å si med sine ubegripelige grynt. 
Og selvsagt få svar på det det viktigste spørsmålet av alle: 

– 
Hva vil dere her på jorden? 

Den fransk-kanadiske regissøren Denis Villeneuve (Nawals hemmelighet, Sicario) er mannen som har fått æren av å regissere «Blade Runner»-oppfølgeren, som har premiere neste sommer. 
Science fiction-filmen «Arrival» har han forankret i den virkelige verden, der noe ekstraordinært plutselig skaker opp hele verden. 
Langt på vei (men ikke helt) belyser filmen spørsmål som er helt relevante om en slik invasjon virkelig skulle skje. 
Realismen forsterkes gjennom bruken av en sober fargepalett, elastisk kamerabruk og en nesten fraværende bruk av urealistiske visuelle effekter. 

Spenningen ulmer seg etter hvert opp til hete flammer: aller mest fascinerende er den språklige og kommunikative prosessen? 
Betyr for eksempel «våpen» det samme for dem som for oss? 

Er pistol det enkleste? 

En viktig problemstilling er også forskjellige måter å møte det ukjente på, særlig når frykten også er til stede. 
bildet. 
Kan 12 forskjellige nasjoner klare å bli enige om hvordan en skal forholde seg til «gjestene»? 
Er det enkleste pistol, eller er dialog og samarbeid mulig? 

Amy Adams er ikke bare troverdig som språkprofessoren Louise, hun er helt fabelaktig der hun forholder seg til oppgaven sin med både frykt, sorg over et personlig tap, intelligens og besluttsomhet utenpå huden. 

«Arrival» byr på mange overraskelser som ikke skal røpes. 
Men her skjer mye som vil følge med tankene lenge etter at rulleteksten er over og siste tone av islandske Johann Johanssons flotte, originale og svært så passende musikk har stilnet. 
